Finnairiga saab Tallinnas paberivabalt ja mobiilselt pardale registreerida | Reisijutud\nFinnairiga saab Tallinnas paberivabalt ja mobiilselt pardale registreerida\nPostitas wher2go - 21.05.2010 20:57\nMilleks on veel vaja paberpileteid? Kogu info on ju niikuinii infosüsteemides ja inimest tuvastatakse mitte pileti, vaid isikut tõendava dokumendi alusel. Ega polegi vaja - ja nüüd näiteks pole paberpiletit vaja ka Finnairi lendudel tallinast, kus saab oma pardale registreerimise ja lennukile mineku vaid mobiiliga ära teha (isikutunnistus peab ka kaasas olema).\nAlates tänasest saavad kõik Finnair Plus kliendid registreerida end SMSi teel Tallinnast väljuvatele Finnairi lendudele ning kasutada mobiilset pardakaarti. Finnair on üks esimestest taolise teenuse pakkujatest Tallinna lennujaamas.\n„SMSi teel pardale registreerimine ning mobiilse pardakaardi kasutamine suurendab tunduvalt meie püsiklientide lennumugavust. Näiteks käsipagasiga reisimise puhul piisab julgestuskontrolli läbimiseks vaid internetiühendusega mobiiltelefonist ja isikuttõendavast dokumendist,“ selgitas Finnairi Baltimaade müügidirektor Jan-Michael Nigmann.\nKõik Finnair Plus püsikliendiprogrammi liikmed saavad alustada teenuse kasutamist niipea kui nad on lisanud enda mobiiltelefoni numbri oma Finnair Plus isikuandmete hulka. Finnair palub klientidel oma isikuandmeid vajadusel uuendada www.finnair.ee kodulehelt. Reisijatele saadetakse lennuinfo sõnumina mobiiltelefonile. Lühisõnumi teel pardale registreerimiseks (check-in) on reisijal vaja vastata saadud SMSile kirjutades lühisõnumi teksti tähe „A“. Finnair palub enne kinnituse saatmist teksti sisu hoolikalt üle lugeda.\nPärast lennule registreerimist saadakse reisijale kinnitussõnum, mis sisaldab linki pardakaardile. Pardakaart sisaldab nii triipkoodi kui vajalikku lisainfot reisija ja reisi kohta. Pardakaardi vaatamiseks on vajalik internetiühenduse valmidusega mobiiltelefon. Juhul kui linki ei õnnestu avada, saab reisija pardakaardi kätte paberkujul tavapärasest lennule registreerimise ja pagasi äraandmise letist. Soomes ja Rootsis reisides on vaja julgestuskontrollile näidata vaid saadud lennule registreerimisele vastuseks saadud kinnitussõnumit.\nHommikul väljuvate lende puhul saadetakse kinnitav lühisõnum lennule eelneval õhtul kella viie ja seitsme vahel. Sama päeva pärastlõunal väljuvate lendude korral saadetaks pardakaardi kinnitus sõnumina umbes kolm tundi enne väljumist. Kõik ühel piletil olevate, nii väljuvate kui ka sissetulevate reiside pardale registreerimise info kuvatakse samas lühisõnumis. Kui reisijal on vaid käsipagas, võib ta koheselt lennujaama saabudes minna julgestuskontrolli ning näidata seal oma mobiilset pardakaarti. Mobiilse pardakaardi avamise tasu suurus vastab mobiilioperaatori internetiteenuse hinnakirjale. Juhul kui reisijal on kaasas registreerimist vajav pagas, saab selle anda lennujaamas lennule registreerimise lauda.\nLisaks Tallinnale saab mobiilse lennule registreerimise ja pardakaardi võimalust kasutada Finnairi lendudel, mis väljuvad Amsterdami, Brüsseli, Kopenhaageni, Londoni, Manchesteri, Pariisi, Praha, Stockholmi, Vilniuse, Riia, Oslo, Madridi, Varssavi ja Helsingi lennujaamadest.


Mäng Tagasi kooli: jõulute küpsiste värvimisraamat. Play online tasuta\nMäng Tagasi kooli: jõulute küpsiste värvimisraamat Online\nTagasi kooli: jõulute küpsiste värvimisraamat\nMängu kirjeldus: Täna läheme teiega kooli joonistamistundi algklassides. Õpetaja annab teile värvimisraamatu Tagasi kooli: jõuluküpsised Värvimine, mille lehtedel kuvatakse mitmesuguseid jõuluküpsiseid. Peate need värvima ja värviliseks muutma. Teie ees on ekraanil näha küpsiste mustvalgeid pilte. Klõpsate ühel neist ja avate selle teie ees. Kasutades nüüd pintsleid ja spetsiaalset värvipaletti, rakendate värvid valitud pildialadele.\nTäna läheme teiega kooli joonistamistundi algklassides. Õpetaja annab teile värvimisraamatu Tagasi kooli: jõuluküpsised Värvimine, mille lehtedel kuvatakse mitmesuguseid jõuluküpsiseid.\n© playgame24.com - free online mängu Tagasi kooli: jõulute küpsiste värvimisraamat ().\nPlay online flash mäng Tagasi kooli: jõulute küpsiste värvimisraamat tasuta. Ära unusta Hinda seda mängu Tagasi kooli: jõulute küpsiste värvimisraamat ja jagada seda mängu oma parimad sõbrad.


Mihkelson kohtus India ettevõtlusministriga - Riigikogu\nMihkelson kohtus India ettevõtlusministriga\n16.04.2013 / Komisjonide teated, Väliskomisjon\nVäliskomisjoni esimehe Marko Mihkelsoni tänasel kohtumisel India ettevõtlusministri Sachin Pilot’iga väljendasid mõlemad pooled huvi kahepoolsete suhete, sealhulgas majandussidemete tihendamiseks.\nVäliskomisjoni esimehe Marko Mihkelsoni kinnitusel on Aasia suund, sealhulgas India, Eesti välispoliitika üks kasvavaid prioriteete ning see on kesksel kohal väliskomisjoni tegevuses. „Hiljuti avasime Indias oma saatkonna, mis kinnitab meie huvi teie riigi vastu ja aitab meie sidemeid veelgi tihendada,“ ütles Mihkelson India ettevõtlusministrit võõrustades.\nMihkelson andis ülevaate väliskomisjoni hiljutistest visiitidest Singapuri ja Indoneesiasse ning kõneles möödunud nädalal toimunud Moskva kohtumiste tulemustest. India ettevõtlusministrit huvitas eriti Eesti-Vene piirileppe konsultatsioonide seis.\nPilot’i sõnul on Eesti kiire areng avaldanud talle sügavat muljet. Eelkõige pakub Indiale ta sõnul huvi Eesti IT ja finantssektori areng. Eesti e-lahendused on ta sõnul esirinnas kogu maailmas ja on muljet avaldanud ka India infotehnoloogia ettevõtjaile.\nTänasel kohtumisel osales Riigikogu liige Siim Kabrits, kes peatus eeskätt India ja Eesti ärisidemetel ja kutsus üles neid veelgi süvendama. Samuti oli kohal India suursaadik Aladiyan Manickam.